Държавен вестник, бр. 53, 2014 г., стр. 61

БРОЙ  53	
Д Ъ Р Ж А В Е Н  В Е С Т Н И К 	
СТР.  61  
Заинтересованата страна счита, че няма 
нарушение на чл. 46, ал. 8 ИК и оттам на 
принципа на правовата държава, защото в 
нито един момент от законотворческия процес 
не е налице законодателна воля членовете на 
ръководството на Централната избирателна 
комисия да бъдат изключени при съобразява-
не на съотношението между парламентарно 
представените партии и коалиции. Според 
ПП „ГЕРБ“, видно от стенограмите на Вре-
менната комисия за обсъждане и приемане 
на нов Изборен кодекс и от стенографските 
дневници от 89-ото заседание на 42-рото На-
родно събрание, в дебата по чл. 46 и сл. ИК 
няма и дума, която да подкрепя твърдението 
на вносителите на искането. В заключение 
се сочи, че истинският и точен смисъл на 
нормата на чл. 46, ал. 8 ИК е съотношението 
на политическите сили да е запазено спрямо 
всичките членове на комисията.
Конституционният съд, като прецени изло-
жените доводи в искането и в становищата на 
заинтересованите страни, както и писмените 
доказателства по делото, прие следното:
1. Разпоредбата на чл. 46 ИК урежда статута 
на Централната избирателна комисия и реда за 
формиране на състава є по нов начин, разли-
чен от уредбата в отменените Изборен кодекс 
(ДВ, бр. 9 от 2011 г.), Закон за избиране на 
народни представители (ДВ, бр. 37 от 2001 г.), 
Закон за избиране на членове на Европейския 
парламент от Република България (ДВ, бр. 20 
от 2007 г.), Закон за местните избори (ДВ, 
бр. 66 от 1995 г.). Комисията вече е постоянно 
действащ независим колективен държавен 
орган (чл. 46, ал. 1 ИК) с установен от чл. 51, 
ал. 1 ИК петгодишен мандат на членовете є, 
а не се създава ad hoc за произвеждане на 
определени избори. Съгласно чл. 46, ал. 3 
ИК в редакцията преди изменението (ДВ, 
бр. 35 от 2014 г.) съставът на комисията се 
състои от деветнадесет членове, включително 
председател, двама заместник-председатели 
и секретар. Съставът на ръководството се 
избира от Народното събрание (чл. 46, ал. 4 
ИК), а останалите членове се назначават от 
президента на републиката въз основа на 
предложения по чл. 47, ал. 2, т. 2 ИК на по-
литическите партии и коалиции, изготвени 
след провеждането на публична процедура, 
а не след консултации с тях. 
В редакцията є към момента на издаване 
на оспорения указ разпоредбата на чл. 46, ал. 8 
ИК предоставя на президента правомощието 
да назначава членовете на Централната изби-
рателна комисия извън тези по ал. 7 (пред-
седател, заместник-председатели и секретар). 
Назначаването следва да се извърши при 
съобразяване с три изисквания: 1. запазване 
на съотношението между парламентарно 
представените партии и коалиции; 2. назна-
чаване по един член, предложен от партиите 
и коалициите, които имат избрани с техните 
кандидатски листи членове на Европейския 
парламент, но не са парламентарно предста-
вени, и 3. спазване на правилото представи-
телите на една партия или коалиция да нямат 
мнозинство в комисията.
2. Съгласно действащата редакция на Из-
борния кодекс към момента на издаване на 
оспорения указ президентът следва да назначи 
петнадесет членове на Централната избира-
телна комисия. Установява се от приетите по 
делото доказателства, че на 18.03.2014 г. поли-
тическите партии и коалиции са изпратили 
на президента предложенията си за назнача-
ване на членове на комисията, както следва: 
ПП „ГЕРБ“ – за шест членове; Коалиция за 
България – за пет членове; ПП „ДПС“ – за 
двама членове; ПП „Атака“, Синята коалиция 
и ПП „Национално движение за стабилност 
и възход“– за по един член.
Въз основа на предложенията и на осно-
вание чл. 98, т. 7 от Конституцията и чл. 46, 
ал. 4, изречение второ във връзка с чл. 46, 
ал. 3 и 8 ИК президентът е издал оспорения 
Указ № 53 от 20.03.2014 г. (ДВ, бр. 26 от 21 
март 2014 г.), с който е назначил петнадесет 
членове на Централната избирателна комисия. 
От тях шест са предложени от ПП „ГЕРБ“, 
пет от Коалиция за България и по един от 
ПП „ДПС“, ПП „Атака“, Синята коалиция 
и ПП „Национално движение за стабилност 
и възход“. 
На интернет страницата на Президент-
ството на 22.04.2014 г. е поместено съобщение 
на прессекретариата на държавния глава. В 
него е оповестена и използваната методика 
на изчисляване на представителството на 
партиите и коалициите в Централната избира-
телна комисия, която се съдържа единствено 
в предложението на ПП „ГЕРБ“ и е възприета 
от президента. Извършени са и изчисления 
в два варианта. 
При първия от тях представителството е 
определено на базата на броя на народните 
представители от парламентарно предста-
вените партии и коалиции към момента на 
произвеждане на парламентарните избори, 
разделен на общия брой на народните пред-
ставители – двеста и четиридесет, и умножен 
по седемнадесет, колкото според президента 
са членовете на Централната избирателна 
комисия като сбор от председател, заместник-
председатели, секретар и членове, и след прис-
падане на двамата членове за парламентарно 
непредставените партии и коалиции, които 
имат избрани с техните кандидатски листи 
членове на Европейския парламент. 
При втория вариант представителството е 
изчислено от президента на базата на броя на 
народните представители от парламентарно 
представените партии и коалиции към мо-
мента на назначаване на комисията, намален